**KRAJEVNA SKUPNOST DORNBERK**

Številka: 13

Datum: 9.4.2024

**Z A P I S N I K**

13. seje Krajevne skupnosti Dornberk, ki je potekala dne 9.4.2024 v prostorih KS Dornberk s pričetkom ob 17:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Tatjana Šinigoj, Sandi Slejko, Simon Justin, Rajko Gregorič in Mitja Cotič.

Opravičeno odsotni: /

Dodatno prisotni: Samo Turel (župan MONG), Marko Tribušon (podžupan MONG) in Aleš Markočič (direktor občinske uprave MONG).

Dnevni red:

1. potrditev zapisnika 12. seje,
2. srečanje z županom, podžupanom in direktorjem občinske uprave,
3. delovanje KS Dornberk in predvideni projekti,
4. zavarovanje splošne odgovornosti KS Dornberk,
5. soglasje k priklopu na cesto.

Ad. 1) Potrditev zapisnika 3. seje

Sklep: Zapisnik 2.seje sveta KS z dne 22.2.2024 se sprejme.

Ad. 2) Srečanje z županom, podžupanom in direktorjem občinske uprave

Župan seznani svet KS s Participativnim proračunom MONG, ki v letih 2024-2026 namenja sredstva v višini 600.000 EUR za trajnostno naravnane vsebine in projekte. Ocenjuje, da je znesek sredstev rekorden. Višina sredstev za KS iz podeželja znaša 110.000 EUR (Branik, Dornberk, Gradišče nad Prvačino in Prvačina) ter 12.000 EUR projekti mladih. Oddaja projektnih predlogov poteka do 15.4.2024.

Nova Gorica z Gorico je bila imenovana za Evropsko prestolnico kulture 2025. Zaradi navedenega bo izveden rebalans proračuna MONG v okviru katerega bo KS Dornberk prejela dodano 13.000 EUR sredstev na svoj TRR za organizacijo kulturnih dogodkov v letu 2025. Sofinancirani dogodki so namenjeni tako krajanom, kot tudi širši skupnosti (občanom občine MONG) ter turistom oz. obiskovalcem. Dogodki morajo biti organizirani v kontekstu kulture in s ciljem podpore kulturnim ustvarjalcev iz območja MONG. Predlagane dogodke sporočimo preko elektronske pošte podžupanu.

Ad 3) Delovanje KS Dornberk in predvideni projekti

Predsednik KS predstavi dosedanje že izvedene aktivnosti KS (vzpostavitev spletne strani, postavitev nadstreška, ekološki otok, dodaten vhod in klančina iz parkirišča nad pokopališčem,…) in dogovorjene prioritete v letu 2024 kot so projekt Kampo in projekt ureditve brežine potoka Potok. Sočasno potekajo še manjši projekti, pri katerih potrebujemo pomoč MONG za njihovo dokončno izvedbo (pločnik od vrtca do dvorane Čuklja – predvidena prijava v participativni proračun, šolska/sprehajalna/kolesarska pot med Prvačino in Dornberkom, ureditev ulice Ograda). Dodatno priložnost pomeni še ureditev zazidalne parcele na Čuklji ter nekateri bolj dolgoročni projekti kot so ureditev dodatnih parkirnih mest za prebivalce KS, kanalizacije in ekoloških otokov.

Ad 4) Zavarovanje splošne odgovornosti KS Dornberk

Sklep: svet KS se seznani s polico Zavarovalnice Triglav za zavarovanje splošne odgovornosti KS Dornberk in se z njo strinja.

Ad 5) Soglasje h priklopu na cesto

Krajanka zaproša za soglasje za ureditev kmečke dostopne poti do njenega sadovnjaka iz makadamske ceste v lasti MONG na katero meji.

Sklep: svet KS podaja soglasje za predvideno dostopno pot.

Seja je bila zaključena ob 19:00 uri.

Zapisala: Predsednik sveta KS:

Davorina Mrevlje Janko Harej